SØGER  LÆRDOM  VED  LÆSNING  OG  VED  TRO 


NUMMER    12 


15.  JUNI  1926 


/O.  AARGANG 


SEKS  AARSAGER  FOR  TIENDE  BETALING. 

(Af  George  S.  Bunker  i  »Improvement  Era«.) 


Værer  altid  rede  til  at  forsvare  Eder  med  Sagtmodighed 
og  Ærefrygt  for  enhver,  som  begærer  Regnskab  af  Eder  om 
det  Haab,  som  er  i  Eder.  (Peter  I.  3  :  15.) 

Første  Aarsag: 

Jeg  betaler  Tiende,  fordi  jeg  behøver  Penge. 

A.  For  at  kunne  betale  min  Skyld. 

B.  For  at  fode,  klæde  og  uddanne  min  Familie. 

C.  For  at  samle  mit  Slægtregister  og  frelse  de  dode. 
Forer  al  Tienden  til  Forraadshuset,  at  der  kan  være  Spise 

i  mit  Hus,  og  prøver  mig  dog  derved,  siger  den  Herre  Zebaoth, 
om  jeg  ikke  vil  aabne  Eder  Himmelens  Sluser  og  udgyde 
Velsignelse  over  Eder  i  Overmaal.  (Mal.  3  :  10.) 

Anden  Aarsag: 

Jeg  betaler  Tiende,  fordi  jeg  behøver  en  Kompagnon. 

A.  Jeg  kan  ikke  arbejde  alene. 

B.  Jeg  tror  paa  Samarbejde,  og  maa  have  det. 

Og  jeg  vil  for  Eders  Skyld  true  Æderen,  at  den  ikke  skal 

fordærve  Eder  Jordens  Frugt;  og  Vintræet  paa  Marken  skal 
ikke  slaa  Eder  fejl,  siger  den  Herre  Zebaoth.  (Mal.  3:11.) 

Jeg  plantede,  Apollos  vandede,  men  Gud  gav  Vækst.  Saa 
er  nu,  hverken  den  noget,  som  planter,  ikke  heller  den,  som 
vander,  men  Gud,  som  giver  Vækst.  (Cor.  I.  3  : 6.,  7.) 

Tredie  Aarsag: 

Jeg  betaler  Tiende,  formedelst  jeg  onsker  at  være  ærlig;  thi 
Herren  forlanger  en  Tiendedel  af  mine  Indtægter.  Thi  Jor- 
den er  Herrens  og  dens  Fylde. 

Og  derfor  skulde  disse,  som  saaledes  have  ydet  deres  Tien- 
de, betale  en  Tiendedel  af  alle  deres  aarlige  Indtægter,  og 
denne  skal  være  dem  en  staaende  Lov  for  evig,  for  mit  hellige 
Præsiedomme,  siger  Herren.  (Pagt  B.  119  :  4.) 

Hvo,  som  er  tro  i  det  mindste,  er  ogsaa  tro  i  meget;  og  hvo, 
som  er  uretfærdig  i  det  mindste,  er  ogsaa  uretfærdig  i  meget. 
Dersom  I  da  ikke  have  været  tro  i  den  urette  Mammon,  hvo 
vil  betro  Eder  den  sande?  (Luk.  16  :  10.,  11.) 

Mon  et  Menneske  tør  bedrage  Gud?  thi  I  bedrage  mig,  og 
dog  sige  1,  hvormed  have  vi  bedraget?  Med  Tienden  og  Af- 
giften! (Mal.  3  : 8.) 

Fjerde  Aarsag: 

Jeg  betaler  Tiende,  fordi  jeg  ønsker  en  Arveret  til  denne 
Jord. 

Salige  ere  de  Sagtmodige,  thi  de  skulle  arve  Jorden.  (Mat. 
5:5.) 

I  min  Faders  Hus  ere  mange  Boliger;  men  dersom  det  ikke 
saa  var,  havde  jeg  sagt  Eder  det.  Jeg  gaar  bort,  at  berede 
Eder  et  Sted.  Og  naar  jeg  er  gaaet  bort,  og  faar  beredt  Eder 
Sted,  kommer  jeg  igen  og  vil  tage  Eder  til  mig,  at  hvor  jeg 
er,  skulle  ogsaa  I  være.  (Joh.  14  : 2,  3.) 

Og  der  er  mange  Riger;  thi  der  er  intet  Rum  i  hvilket  der 
ikke  er  noget  Rige;  og  der  er  intet  Rige,  i  hvilket  der  ikke  er 
Rum,  enten  et  større  eller  et  mindre  Rige.  Og  hvert  Rige  er 
givet  en  Lov,  og  hver  Lov  har  ogsaa  visse  Grænser  og  Be- 
tingelser. (Pg.  Bog.  88  :  37,  38.) 

Og  atter,  sandelig  siger  jeg  Eder,  Jorden  opfylder  et  celisti- 
alt  Riges  Lov;  thi  den  opfylder  Maalet  for  sin  Skabelse  og 
overtræder  ikke  Loven.  (Pg.  Bog.  88  :  25.) 

Og  jeg  siger  Eder,  om  I  mit  Folk,  ikke  iagttage  denne  Lov 
og  holde  den  hellig  og  formedelst  denne  Lov  helliggøre  Zions 
Land  for  mig,  saa  at  mine  Skikke  og  mine  Rette  maa  holdes 
derpaa,  at  det  kan  være  saare  helligt,  ser,  sandelig  siger  jeg 
Eder,  det  skal  ikke  være  et  Zions  Land  for  Eder.  (Pg.  Bog. 
119:6.) 

Og  de,  der  ikke  er  helliggjorte  ved  den  Lov,  som  jeg  har 
givet  Eder,  nemlig  Kristi  Lov,  skulle  arve  et  andet  Rige,  nem- 
lig et  terrestrialt  eller  et  telestialt  Rige.  (Pg.  Bog  81  :  28.) 

Femte  Aarsag: 

Jeg  betaler  Tiende,  fordi  jeg  ønsker  mit  Navn  indført  i 
Lammets,  Livets  Bog. 

Og  intet  urent  skal  komme  ind  i  den,  ej  heller  nogen,  som 
udøver  Vederstyggelighed  og  Løgn;  kun  de,  som  ere  skrevne 
i  Lammets  Livets  Bog.  (Aab.  21  :  27.) 

Deres  Navne  skulde  ikke  findes  nedskrevne  i  Guds  Lovbog, 
ejheller  deres  Fædres  Navne,  ejheller  deres  Børns  Navne, 
siger  Hærskarernes  Herre.  (Pg.  Bog  85  : 5.) 

Og  alle  de,  som  ikke  findes  nedskrevne  i  Hukommelsens 
Bog,  skulde  paa  den  Dag  ikke  erholde  nogen  Arv,  men  de 
skulde  sønderhugges  og  beskikkes  deres  Del  blandt  de  Van- 
tro, hvor  der  er  Graad  og  Tænders  Gnidsel.  (Pg.  Bog.  85  : 9.) 

Sjette  Aarsag: 

Jeg  betaler  Tiende,  fordi  jeg  ikke  ønsker  at  findes  blandt 
Klinten;  thi  denne  skal  opbrændes. 

Han  fremsatte  en  anden  Lignelse  for  dem  og  sagde:  Him- 
meriges Rige  lignes  ved  et  Menneske,  som  saaede  god  Sæd  i 
sin  Ager.  Men  der  Folkene  sov,  kom  hans  Fjende,  og  saaede 
Klinte  iblandt  Hveden,  og  gik  bort.  Men  der  Grøden  voksede 
og  bar  Frugt,  da  lod  ogsaa  Klinten  sig  tilsyne.  Men  Husbon- 
dens Tjenere  kom  frem  og  sagde  til  ham:  Herre,  saaede  du 
ikke  god  Sæd  i  din  Ager?  Hvorfra  har  den  da  Klinten?  Han 

sagde  til  dem:  det  har  et  fjendsk  Menneske  gjort.  Da  sagde 
Tjenerne  til  ham:  vil  du  da,  at  vi  skal  gaa  hen  og  luge  den 
af?  Men  han  sagde:  nej:  paa  det  I  ikke  skulde  tillige  med  den 
rykke  Hveden  op,  naar  I  luge  Klinten  af.  Lader  dem  hegge 
vokse  tilsammen  indtil  Hoslen;  og  i  Høstens  Tid  vil  jeg  sige 
til  Høstfolkene:  sanker  forst  Klinten  tilsammen,  og  binder 
den  i  Knipper,  at  opbramde  den;  men  samler  Hveden  i  min 
Lade.  (Mat.  13  :  24—30.) 

Thi  se,  Dagen  kommer,  der  brænder  som  Ovnen,  og  alle 
Hovmodige  og  hver,  som  over  Ugudelighed,  skulde  vorde 
Halm,  og  Dagen,  der  kommer,  skal  fortære  dem,  siger  den 
Herre  Zebaoth,  saa  at  den  ikke  levner  dem  Rod  eller  Gren. 
(Mal.  4  :  1.) 

Ser,  nu  hedder  det  idag  indtil  Menneskenes  Søn  kommer, 
og  sandelig,  dette  er  en  Offerdag  og  en  Tiendedag  for  mit 
Folk;  thi  den,  som  har  betalt  Tiende,  skal  ikke  opbrændes 
ved  hans  Tilkommelse.  (Pg.  Bog  64  :  23.) 


TIL  MEDLEMMER  OG  ANDRE. 

Af  Præsident  James  E.  Talmage. 

Det  er  almindelig  i  Jesu  Kristi  Kirke  af  Sidste  Dages  Hel- 
lige, at  Gudstjenesterne,  ikke  alene  er  aabne  for  Medlem- 
merne, hvis  Pligt  det  er  at  overvære  disse,  men  ogsaa  for 
andre,  som  kommer  med  en  fredelig  Aand,  enten  for  at  under- 
søge eller  gore  Sporgsmaal.  Ingen  er  afvist  formedelst  de  ikke 
er  Medlemmer  af  Kirken.  Undtagen  herfra  er  dog  de  af  vore 
Møder,  som  er  særlig  bestemte  for  Embedsmænd  eller  for  Be- 
handling af  vore  indre  Affærer. 

Det  er  en  behagelig  Kendsgerning  indenfor  saa  at  sige  en- 
hver Gren  i  denne  Mission,  at  Undersøgere,  som  endnu  ikke 
er  indkommen  i  Kirken  næsten  altid  overværer  vore  Søndags- 
møder,  saavel  som  de  forskellige  Organisationers  Aftenmoder 
i  Ugedagene.  Mange  af  disse  vore  Venner  tager  en  interesseret 

og  aktiv  Del  i  Søndagsskole-Klasserne  og  i  de  kvindelige 
Hjælpeforeningers  saavel  som  Ungdomsforeningernes  Pro- 
gram. Vi  haaber  de  forstaar,  at  de  er  ligesaa  velkomne  til 
vore  almindelige  Moder  som  selve  Medlemmerne. 

Det  sker  uheldigvis,  at  nogle  af  Ikkemedlemmerne  tager 
Anledning  til  at  fremsætte  Sporgsmaal  i  Klasserne,  som  ikke 
direkte  er  forbundet  med  Lektiens  Opgave  og  en  lignende 
Tendens  har  undertiden  ogsaa  vist  sig  hos  selve  Medlem- 
merne. Klasselederne  og  de  Præsiderende  skulde  i  Alminde- 
lighed lede  Undervisningen  paa  en  saadan  Maade,  at  der  ikke 
afviges  fra  dette,  der  er  opgivet  som  Undervisnings-Emne,  og 
ikke  lade  Sporgsmaal,  som  mulig  er  værdig  at  omtale,  men 
som  er  fremmed  for  Lektien,  blive  indsmuglet  i  Undervis- 
ningstiden. Sporgsmaal,  der  ligger  udenfor  Lektien  og  som 
tilhører  vore  Lærdomsprincipper  maa  blive  behandlet  paa  en 
hensynsfuld  Maade  af  Læreren  eller  Missionærerne  sammen 
med  Forespørgeren,  uden  for  Klassen.  Undersøgere,  som  over- 
værer vore  Moder  er  velkomne  Besøgende,  og  det  er  en  meget 
vigtig  Del  af  Missionærernes  Arbejde  at  forklare  vor  Kirkes 
Lærdomme  til  saadanne.  Naar  vore  besøgende  Venner  kom- 
mer til  at  forstaa  Hensigten  med  de  forskellige  Møder,  vil 
deres  Fornuft  afholde  dem  fra  at  indblande  Sporgsmaal,  som 
er  udenfor  Diskussions-Emnet. 

I  det  hele  taget,  lad  det  ikke  blive  forglemt,  at  der  er  en 
væsentlig  Forskel  imellem  en  alvorlig  Diskussion  og  en  al- 
mindelig Debat. 


ET  LET  HJERTE. 

De  Ting,  der  forbitrer  Tilværelsen,  er  ikke  de  store  Ulykker; 
det  er  de  ubetydelige  Ærgrelser,  de  smaa  Misundelser,  de 
daglige  Skuffelser,  Ubehageligheder  og  Naalestik,  der  tynger 
Hjertet  og  forbitrer  Sindet. 

Vogt  dig,  min  Ven,  og  lad  dem  ikke  gøre  det!  Brug  din 
Viljekraft  til  det  yderste  og  hold  dem  paa  Afstand. 

Al  blive  vred  bortødsler  din  Livskraft  og  hjælper  intet.  Det 
er  altid  taabeligt  og  ubehageligt,  undtagen  naar  du  ser  Uret 
begaaet  mod  andre. 

Selv  i  saadanne  Tilfælde  vil  Vrede  sjeldent  udrette  noget 
godt. 

Intet  Menneske  kan  gøre  sit  bedste,  undtagen  naar  han  er 
glad.  Et  let  Hjerte  holder  Sindet  frit  og  aarvaagent  og  Fing- 
rene smidige.  Ingen  Ulykke  er  saa  stor  som  den,  der  forbitrer 
Sindet. 

Saalænge  Sindet  er  glad  og  tilfreds,  er  intet  tabt.  Et  let 
Hjerte  løfter  op,  et  tungt  Hjerte  trykker  ned. 

»Western  Farmer«. 


DEN  DANSKE  MISSION. 

ANKOMST. 

Ældste  Peter  S.  Christiansen  og  Hustru  Wilhelmine  J. 
Christiansen  fra  Salt  Lake  City  og  Ældste  Karl  M.  J.  Thom- 
sen fra  Magna,  Utah,  ankom  til  København  den  22.  Maj  med 
»Frederik  VIII«.  De  havde  en  meget  behagelig  Rejse  og  be- 
finder sig  i  bedste  Velgaaende.  Paa  Missionens  Vegne  byder 
vi  dem  hjertelig  velkommen  og  beder,  at  Herren  maa  velsigne 
dem  i  deres  Arbejde. 

BESKIKKELSER. 

Ældste  Peter  S.  Christiansen  som  Oversætter  for  Skandina- 
viens Stjerne.  Broder  Christiansen,  som  i  flere  Aar  har  været 
Bikubens  Redaktør,  er  særlig  egnet  for  denne  ansvarsfulde 
Stilling. 

Vi  tror,  at  Stjernens  Læsere  vil  være  meget  glade  ved  denne 
Beskikkelse. 

Søster  Wilhelmine  J.  Christiansen  er  beskikket  til  at  virke 
i  de  kvindelige  Hjælpeforeninger  i  Missionen. 

Ældste  Karl  M.  J.  Thomsen  er  beskikket  til  at  virke  i  Aal- 
borg Konference.  Joseph  L.  Petersen, 

Missionspræsident. 

HAAB. 

(Af  J.  E.  Hickman  i  »Imp.  Era«.) 

Haab,  den  evige  Trøster.  Velsignet  er  hans  vederkvægende 
og  trøstende  Ord  til  de  bekymrede  og  modløse.  Han  vandrer 
ved  Siden  af  de  fortvivlede  og  opmuntrer  dem,  selv  om  Øde- 
læggelsen stirrer  dem  i  Møde  og  synes  at  være  den  eneste 
Udvej.  Haab  følges  med  Tro  og  holder  ham  stærk  og  modig 
under  Udøvelsen  af  hans  Gerning. 

Maa  jeg  vandre  med  dem  begge,  at  jeg  altid  maa  have 
Styrke  og  Mod  til  at  udføre  alt,  hvad  min  Fader  har  sendt  mig 
her  at  gøre. 

Haab  lindrer,  naar  vi  er  nedtrykte  og  bedrøvede.  Han  leder 
os  til  at  tro,  at  vi  kan  opnaa  alt,  hvad  vi  ønsker.  Han  leder 
Forskeren  til  Jordens  Grænser  og  den  forviste  mod  et  fan- 
tastisk Hjem.  Han  vender  tilbage  med  Erindringer  om  tabte 
Idealer  og  udpeger  for  os  en  ny  Forjættelsens  Stjerne.  Dersom 
vi  skubber  ham  til  Side,  kommer  han  igen  efter  mange  Dage 
med  et  endnu  venligere  og  mere  glædestraalende  Lys. 

Han  vandrer  med  os  i  Trøstesløshedens  Ørken,  og  ligesom 
et  Fata  Morgana  leder  han  os  fremad,  fremad,  indtil  den 
sidste  Draabe  af  Energi  er  gaaet.  Naar  den  sidste  Ven  har 
forladt  os,  og  Stjernerne  er  borte,  da  løfter  Haabet  os  op  og 
kaster  en  Straale  af  Lys  midt  igennem  Midnattens  Mørke, 
indtil  vi  igen  faar  Øje  paa  vor  Kurs.  Ja,  mere,  han  staar  ved 
Dødssengen,  medens  Døden  staar  ved  Døren.  Og  naar  Døden 
tilsidst  sejrer,  peger  Haabet  alvorsfuldt  ud  over  Graven  til  et 
Liv  hinsides  og  byder  os  tro  paa  ham. 

Den,  der  vilde  tilintetgøre  Haabet,  vilde  slukke  Lyset,  der 
har  ført  den  menneskelige  Familie  gennem  Kriges  og  Blods- 
udgydelsers stormfulde  Tider  til  skønnere  og  lysere  Tilstande. 

DEN  NORSKE  MISSION. 

Den  13.  mai  reiste  jeg  en  tur  til  Fredrikshald  for  at  besøke 
søskende  der.  Der  var  averteret  et  emne  og  et  mote  avholdtes 
i  Folkets  Hus,  hvilket  var  godt  besøkt  av  søskende  og  frem- 
mede. Dette  var  det  første  offentlige  møte  der  var  avholdt  der 
i  byen  paa  en  lang  tid.  Der  blev  ogsaa  avholdt  et  præstedøms- 
møle  om  aftenen  i  broder  Jens  M.  Johansens  hjem,  hvor  brø- 
drene bar  deres  vidnesbyrd  og  var  taknemmelige  for  at  ha  en 
kundskap  om  evangeliet,  og  ønsket  at  arbeide  med  fornyet 
iver  for  evangeliets  fremme. 

Besøket  var  meget  paaskjonnet  av  de  hellige,  og  en  god 
aand  hersket  blandt  dem.  Ældste  Hyrum  Domgaard  virker  i 
denne  Gren. 

Den  20.  mai  reiste  ældste  Willard  Arveseth  og  underteg- 
nede til  Moss,  hvor  vi  møtte  ældste  Hyrom  Domgaard,  der 
hadde  arrangeret  for  avholdelse  av  et  møte  i  Folkets  Hus  der- 
steds. Der  var  ogsaa  averteret  et  emne  i  Moss  avis,  og  de  hel- 
lige og  nogen  av  deres  venner  møtte  frem.  Et  interessant  og 
livlig  møte  avholdtes,  hvilken  anledning  de  hellige  i  denne 
gren  ikke  saa  ofte  har,  og  de  var  glade  over  vort  besøk,  og  vi 
lovet  at  komme  snart  igjen. 

Martin  Christophersen, 
missionspræsident. 

DAAB  —  OSLO  GREN. 
Olga  Marie  Thue  Christensen  blev  indlemmet  i  kirken  ved 

daab  den  23.  mai.  Daabshandlingen  utførtes  av  ældste  Howard 

J.  Engh  og  haandspaalæggelsen  av  missionspræsident  Martin 

Christophersen. 

DRAMMENS  GREN. 
Følgende  personer  blev  indlemmet  i  kirken  ved  daab  den 

27.  mai:  Greta  Karesia  Bergkvist,  Gunnar  Ludvig  Johansen 
og  Gudrun  Bergliot  Olsen.  Daabshandlingen  utførtes  av  æld- 
ste Frans  Olsen  og  haandspaalæggelsen  av  ældste  Frans  Ol- 
sen og  Geo.  A.  Widsten. 

DØDSFALD  —  FREDERIKSHALD  GREN.  - 
Søster  Thora  Marie  Gundersen  Johansen  døde  i  sit  hjem 

den  19.  mai  efter  en  lang  tids  sygdom.  Hun  var  født  i  Tiste- 
dalen  pr.  Fredrikshald  den  21.  februar  1890,  og  blev  efter  eget 
forlangende  indlemmet  i  kirken  ved  daab  den  24.  august  1900. 
Hun  var  mor  til  otte  barn,  hvorav  de  syv  er  ilive.  Hun  har 
været  et  trofast  medlem  av  kirken,  og  har  tat  en  aktiv  del  i 
søndagsskolen  og  kvindeforeningen,  og  var  interesseret  i  kir- 
kens arbejde  til  det  sidste. 

Begravelsen  foregik  fra  kapellet  i  Frederikshald  den  27  mai 
under  stor  deltagelse  av  slekt  og  venner.  Sangen  utførtes  av 
kirkegaardens  kor.  Aapningsbønnen  av  forstander  Gustav  An- 
dersen, og  talen  av  missionspræsident  Christophersen.  Graven 
indviedes  av  ældste  Hyrum  Domgaard. 

Martin  Christophersen, 
missionspræsident. 


HVAD  ER  ET  HJEM? 

Ikke  et  stort  hus  og  flotte  værelser;  men  det  er  det  sted, 
hvor  man  fødes  og  hvor  man  møter  sin  mors  første  kjærlighet; 
det  sted  hvor  gode  forældre  danner  et  kjærligt  forsyn  som  tar 
sig  af  alle  ens  fornotenheter  paa  den  bedste  Maate;  det  er  det 
sted,  hvor  far  er  konge  og  mor  er  dronning,  hvor  søstre  og 
brødre  er  de  bedste  lekekammerater,  hvor  man  har  oplevet 
barndommens  skjønneste  timer,  som  den  engelske  dikter  skri- 
ver: O  jeg  mindes,  o  jeg  mindes  det  hus,  hvor  jeg  blev  født, 
det  lille  vindu,  hvor  Guds  sol  mig  hilste,  o  saa  sødt.  Det  er 
det  sted,  hvor  ens  bløte  sind  præges  af  kjærlige  omgivelser, 
det  sted,  hvor  den  første  karakterdannelsen  sker  og  hvor  det 
derfor  g j ælder  om  at  man  faar  sit  øie  opladt  for  det  gode, 
det  sande  og  det  rette.  Hvor  far  og  mor  forsøker  i  al  barns- 
lighet  at  forklare  sine  børn  evangeliets  første  principper,  saa 
det  kan  fæste  sig  i  deres  sind  og  tanker,  og  da  vil  de  blive 

nyttige  tjenere  og  tjenerinder  for  Herrens  store  og  herlige 
sandheter,  og  vil  være  dem  til  velsignelse  baade  for  tid  og 
evighct.  Den  som  har  været  saa  lykkelig  at  leve  sin  barndom 
i  et  sligt  hjem,  glemmer  det  aldrig.  Da  kan  vi  i  sandhet  synge 
som  det  staar  i  vores  søndagsskolesangbok.  Der  er  skjønhet 
her  paa  jord,  i  et  kjærligt  hjem.  Mart[n  Halvorsen> 

Bergens  Green. 


GUDS  STRAF  —  EVIG  STRAF. 

Ethvert  tænkende  Menneske,  der  læser  Pagtens  Bog,  kan 
ikke  undgaa  at  lægge  Mærke  til  den  forunderlige  Tydelighed, 
som  kendetegner  de  Aabenbaringer,  Joseph  Smith  modtog 
allerede  i  Begyndelsen  af  sin  profetiske  Lobebane. 

Det  synes  endog  at  være  en  gunstig  Omstændighed  —  og 
uden  Tvivl  var  det  efter  Forsynets  Bestemmelse  —  at  Joseph 
var  saa  lidt  belemret  med  sekteriske  Begreber  og  Traditioner, 
som  det  vel  var  muligt  for  et  Menneske  at  være,  der  var  født 
og  opdraget,  hvor  han  var.  Hans  Forældres  Fattigdom  og 
hans  egen  Mangel  paa  Skoleuddannelse  er  undertiden  blevet 
fremhævet  som  Beviser  mod  hans  profetiske  Kaldelse,  men  i 
Herrens  Øjne  var  de  sikkert  betragtet  som  Fordele,  eftersom 
Rigdom  vilde  have  givet  ham  Adgang  til  højere  Uddannelse 
og  bragt  ham  mere  direkte  i  Forbindelse  med  Verdens  Leve- 
vis og  Tænkemaade,  hvilket  vilde  have  været  til  stor  Skade 
for  Joseph  og  i  væsentlig  Grad  hindret  ham  i  at  udføre  den 
Gerning,  som  Herren  havde  udset  ham  til. 

Det  ser  ud  til,  at  det  var  nødvendigt,  at  han  skulde  være 
saa  fri  for  verdslig  Indflydelse  og  Paavirkning,  som  det  var 
muligt  for  et  normalt  udviklet  Menneske  at  være,  saa  at  intet 
skulde  hindre  ham  i  at  modtage  direkte  Undervisning  om 
Himmelens  rene  Sandheder  og  drikke  af  selve  Kilden,  uden 
først  at  have  nødig  at  frigøre  sig  for  de  Vildfarelser,  som  en 
højere  Uddannelse   i  verdslig   Henseende  vilde  have  hildet 

ham  i.  Det  var  derfor  til  Gavn  for  ham,  at  han  opvoksede 
uden  at  være  omgiven  af  Rigdom  med  dennes  mange  farlige 
Følger,  og  at  han  kun  besad  lidt  af  den  Slags  Lærdom,  som 
Verden  den  Gang,  saavel  som  nu,  tillagde  saa  stor  Betydning. 
Han  havde  ikke  meget  at  skulle  lære  om  igen,  og  hans  For- 
stand var  derfor  aaben  og  modtagelig  for  alt  det,  som  det 
maatte  behage  Herren  at  undervise  ham  om. 

Senere  blev  han  dog  en  lærd  Mand  i  dette  Ords  rette  Be- 
tydning; det  vil  sige,  han  modtog  den  rene  Sandhed  fra  al 
Sandheds  store  Kilde,  og  med  denne  Sandhed  som  Grundvold 
var  han  i  Stand  til  at  undersøge,  bedømme  og  gaa  til  Bunds 
i  vor  Tids  Religion,  Filosofi  og  Videnskab  og  adskille  det 
rene  og  sande  fra  det  overfladiske  og  daarlige.  Det  var  denne 
Kundskab,  der  gav  ham  den  store  Overlegenhed,  som  han  be- 
sad over  sine  Medmennesker,  og  indgød  ham  det  Mod,  som 
altid  var  saa  fremtrædende  i  hans  Karakter;  men  det  var  og- 
saa  dette,  der  opirrede  hans  Fjender.  De  hadede  ham,  baade 
fordi  han  blottede  deres  Hykleri  og  Bedrag,  og  fordi  han  om- 
styrtede deres  Yndlingsteorier  ved  at  vise  deres  Uholdbarhed 
og  Tomhed. 

Blandt  de  mest  mærkelige  Aabenbaringer,  som  blev  givet 
i  Kirkens  første  Dage,  er  der  en,  som  kaldes:  »En  Guds  Be- 
faling og  ikke  Menneskers,  given  ved  Profeten  Joseph  Smith 
til  Martin  Harris  i  Manchester,  New  York,  i  Marts  1830«,  kort 
før  Kirken  blev  organiseret.  I  denne  Aabenbaring  forklarer 
Herren  ham,  hvad  der  menes  med  Ordene  »evig  Straf«,  som 
saa  ofte  benyttes  i  Skrifterne  under  Omtalen  af  de  Ugude- 
liges fremtidige  Tilstand. 

Paa  den  Tid,  da  denne  Aabenbaring  blev  givet,  ansaas  det 
for  at  være  »haard  Føde«  at  fremsætte  en  saadan  Lærdom; 
derfor  gav  Herren  Befaling,  at  denne  Lærdom  ikke  skulde 
meddeles  Verden,  før  Herren  i  sin  Visdom  fandt  det  belejligt; 
thi  »de  kan  ikke  taale  haard  Fode  nu,  men  de  maa  have  Mælk, 
at  de  ikke  skal  omkomme«.  (Se  Pag.  Bog  19.  Kap.) 

Verden  var  sikkert  ikke  den  Gang  skikket  til  at  modtage 

en  saadan  Lærdom.  Det  var  den  almindelige  Anskuelse  blandt 
Datidens  kristne  Samfund,  at  et  Menneske,  der  blev  fordøm! 
til  at  lide  »evig  Straf«,  var  uigenkaldelig  fortabt  og  maatte 
vaande  sig  under  Pinslerne  gennem  uendelige  Evigheder, 
uden  den  ringeste  Udsigt  til  nogensinde  at  slippe  derfra. 

Denne  Anskuelse  om  evig  Straf  blev  bestandig  fremsat  af 
Religionslærerne.  Den  var  deres  virksomste  Middel,  idet  de 
fik  Folk  til  i  Frygt  og  Rædsel  at  antage  sig  deres  Religion. 
Alle  Sprogets  kraftigste  Udtryk  blev  brugt  til  at  udmale  Hel- 
vedes Rædsler  og  uendelige  Pine.  Endnu  i  vore  Dage  findes 
der  Prædikanter,  som  nyder  stor  Anseelse  for  deres  Dygtig- 
hed, men  som  paa  den  mest  gribende  Maade  kan  skildre  de 
frygtelige  Lidelser,  der  vil  ramme  dem,  der  dommes  til  at  lide 
evig  Straf. 

Men  hvor  enkel  og  tydelig  er  ikke  den  Forklaring,  som  Her- 
ren gav  gennem  Joseph  om  disse  Ords  Mening: 

»Dog  staar  der  ikke  skrevet,  at  der  ingen  Ende  skal  være  paa 
denne  Pine,  men  der  staar  skrevet:  den  evige  Pine. 

Atter  staar  der  skrevet:  evig  Fordømmelse;  og  dette  er  mere  ud- 
tryksfuldt end  andre  Skriftord,  for  at  det  kan  virke  paa  Menne- 
skenes Børns  Hjerter,  ganske  til  mit  Navns  Ære. 

Og  jeg  vil  forklare  eder  denne  Hemmelighed,  thi  det  bør  eder 
at  vide  dette  ligesom  mine  Apostle. 

Jeg  taler  til  eder,  som  er  udvalgt  til  denne  Gerning,  som  til  én, 
at  I  kan  indgaa  til  min  Hvile. 

Thi  se,  hvor  stor  er  ikke  Gudfrygtighedens  Hemmelighed;  thi  se, 
jeg  er  evig,  og  den  Straf,  der  bliver  given  fra  min  Haand,  er  evig 
Straf;  thi  Evig  er  mit  Navn,  hvorfor 

Evig  Straf  er  Guds  Straf.« 

Hvor  stemmer  denne  Lære  ikke  overens  med  det  rette  Be- 
greb om  Guds  Karakter.  Hvilken  stor  Anstødssten  blev  ikke 
ryddet  af  Vejen  for  mange  Mennesker  ved  saaledes  at  faa  at 
vide,  hvad  der  menes  med  »evig  Straf«.  Mangfoldige  Menne- 
sker kunde  ikke  tro  paa  Kirkesamfundenes  gængse  Lære- 
sætninger angaaende  dette  Punkt.  De  kunde  ikke  indse,  hvor- 
ledes et  retfærdigt  Væsen  kunde  overgive  sine  Børn  til  et 
uendeligt  Helvedes  Kvaler. 

Mange  Prædikanter  vilde  den  Gang  hævde,  at  en  hæderlig 
og  retskaffen  Mand  alligevel  var  udsat  for  at  komme  til  at 
lide  denne  frygtelige  Straf  uden  nogen  Udsigt  til  Forandring 
gennem  al  Evighed,  dersom  han  ikke  blev  omvendt  og  slut- 
tede sig  til  det  af  dem  repræsenterede  Religionssamfund. 
Hvilken  uhyggelig  og  skrækindjagende  Tænkemaade. 

Paa  den  anden  Side  lovede  man  store  Forbrydere,  der 
maatte  lade  deres  Liv  paa  Skafottet,  at  de  skulde  gaa  til  Him- 
melen i  Faderens  og  de  hellige  Engles  Nærværelse  og  nyde 
Herlighed  evindelig,  dersom  de  inden  deres  Død  omvendte 
sig  og  bekendte  Tro  paa  Jesus. 

Intet  Under,  at  mange  Mennesker  med  Afsky  trak  sig  til- 
bage fra  saadanne  Lærdomme.  De  løsrev  sig  fra  al  Religion 
og  forkastede  alle  Præster.  De  rejste  sig  med  Foragt  imod  et 
saadant  Gudsbegreb  og  foretrak  hellere  ikke  at  tro  paa  et  Liv 
efter  Døden.  Ude  af  Stand  til  at  skille  Sandheden  fra  Vild- 
farelserne i  de  sekteriske  Religioner  forkastede  de  det  hele 
og  overgik  til  Vantro  og  Fritænkeri. 

Hvilket  klart  Lys  kaster  ikke  Guds  Ord  over  dette  Spørgs- 
maal.  Naar  Skriften  lærer,  at  Mennesker  skal  belønnes  eller 
straffes  i  Forhold  til  deres  Gerninger,  saa  viser  denne  Aaben- 
baring,  hvorfra  ovenstaaende  er  et  Citat,  hvorledes  Straffen 
paa  en  retfærdig  Maade  vil  blive  tildelt  hver  Synder  i  For- 
hold til  hans  Overtrædelse.  Straffen  kaldes  evig  Straf,  fordi 
Gud,  som  idømmer  den,  er  evig  og  uforanderlig.  Der  er  altid 
den  samme  Straf  for  den  samme  Synd.  Hver  Synd  medfører 
en  evig  Straf  —  den  Straf,  der  i  al  Evighed  er  en  Følge  af  en 
given  Synd,  men  ikke  saaledes  at  Straffen  er  evigtvarende  for 
hver  Synders  Vedkommende.  Andre  Aabenbaringer  fra  Her- 
ren til  Profeten  Joseph  viser  ligesaa  tydeligt,  hvorledes  et- 
hvert Menneske  vil  blive  belønnet  for  deres  Trofasthed  og 
enhver  erholde  Løn  i  Forhold  til  den  Flid  og  Nidkærhed, 
som  han  har  vist. 

Der  vil  ikke  være  nogen  Uretfærdighed  ved  Straffen  og  ikke 
nogen  Begunstigelser  ved  Belønningen.  Enhver  vil  modtage. 

hvad  der  tilkommer  ham,  enten  det  er  Straf  eller  Belønning. 
Af  denne  Læresætning  burde  Menneskene  indse,  at  der  ikke 
vindes  noget  ved  at  begaa  Synd,  thi  de  maa  enten  omvende 
sig  eller  ogsaa  lide  Følgerne.  Det  er  et  helligt  Liv  og  Levned, 
som  vil  bringe  os  den  hojeste  Løn,  og  det  er  ved  at  holde 
Herrens  Befalinger,  at  Mennesket  vil  blive  kronet  med  Her- 
lighed, faa  Adgang  til  Himmeriges  Rige  og  bo  i  Guds  Nær- 
værelse. Det  er  ikke  blot  Omvendelse  paa  Dødslejet,  efter  at 
have  tilbragt  sine  bedste  Dage  i  Syndens  Tjeneste,  og  naar 
Livet  har  mistet  sine  Tillokkelser,  og  man  ser  tilbage  paa  den 
spildte  eller  daarligt  anvendte  Tid  med  Sorg,  medens  Lege- 
met ligger  hentæret,  og  Doden  nærmer  sig.  Dersom  der  skel- 
en sand  Omvendelse  under  saadanne  Omstændigheder,  saa 
er  det  i  Sandhed  bedre  for  den  døende,  end  om  der  ingen  fore- 
gik, og  man  maa  derfor  ikke  ringeagte  den,  men  man  maa 
heller  ikke  tro,  at  Omvendelse  af  den  Slags  vil  bringe  den 
højeste  Herlighed  i  Guds  Rige. 

Oversat  fra  »Juvenile  Instructor«. 


VÆRDIEN  AF  SELVBEHERSKELSE. 

(Af  Dr.  O.  5.  Marden  i  »Suceess«.) 

Det  er  lige  meget,  hvad  Stilling,  De  indtager,  eller  hvor  stor 
Deres  Berømmelse  eller  Formue  er,  dersom  De  ikke  kan  sige 
med  Walt  Whitman:  »Intet  ude  fra  har  nogen  Magt  over 
mig«,  er  De  kun  en  stakkels  svag,  ubetydelig  Skabning,  der 
kastes  hid  og  did  af  enhver  Vind,  der  opstaar  paa  Livets  Hav. 

»Mægtigst  er  den  Mand,  der  har  sig  selv  i  sin  Magt«,  sagde 
den  stoiske  Filosof  Seneca.  Og  Forfatteren  af  Ordsprogene 
fortæller  os:  »Den  langmodige  er  bedre  end  den  vældige,  og 
den,  der  hersker  over  sin  Aand,  er  bedre  end  den,  der  ind- 
tager en  Stad«.  Erhvervelsen  af  en  Formue  eller  Opnaaelsen 
af  Berømmelse  er  for  intet  at  regne  i  Sammenligning  med  at 

overvinde  sig  selv,  med  at  tilvejebringe  den  fuldkomne  indre 
Ro,  som  intet  kan  forstyrre.  Den  værdifuldeste  af  alle  Besid- 
delser er  at  eje  et  fuldkomment  ligevægtigt  Sind. 

Dersom  De  ikke  har  lært  at  kontrollere  Deres  Tanker  og 
Følelser  og  at  herske  over  Dem  selv  saaledes,  at  intet  Tab 
eller  Uheld,  ingen  af  det  daglige  Livs  Ubehageligheder  eller 
store  Ulykker  kan  bringe  Dem  ud  af  Ligevægt,  faa  Dem  til  at 
tabe  Hovedet  eller  blive  hidsig,  da  er  De  endnu  en  meget 
mangelfuldt  udrustet  Mand  eller  Kvinde. 

Stærke  Sjæle  —  Mænd  med  Sindsro  og  et  klart  Livssyn 
taber  ikke  deres  Ligevægt  under  Livets  Omskiftelser,  Mod- 
gang, Ulykker  og  fejlslagne  Beregninger. 

Paa  Livets  Overflade  overalt  i  Universet  er  der  uophorlig 
Kamp,  Forandring  og  Rastloshed,  men  i  selve  Tingenes  Indre 
er  der  uforstyrret  Ro,  og  i  denne  indre  Ro  og  Stilhed  bor  den 
Evige  —  den  mægtige  Kraft,  der  skabte  og  opretholder  Uni- 
verset. Baade  den  ydre  Rastloshed  og  den  indre  Fred  findes 
indenfor  hans  Skaberværk. 

Mennesket  er  meddelagtig  i  denne  Naturens  Dobbelthed. 
Ligesom  der  er  Stilhed  i  Naturens  Indre,  ligesom  der  er  tavse 
Dybder  i  Havet,  som  selv  de  mægtigste  Storme  ikke  kan  naa, 
saaledes  er  der  tavse  Dybder  i  Menneskehjertet,  som  Livets 
Overfladestorme  ikke  kan  forstyrre.  At  naa  ind  til  denne  Ro 
og  bevidst  leve  og  aande  i  den  er  Fred,  Harmoni,  Lykke  og 
Fremadskriden. 


Det  er  en  fundamental  Nødvendighed,  at  Love  gives  for  at 
regere  Menneskene;  og  Lydighed  til  Lovene  er  en  selvfølgelig 
Pligt  for  ethvert  Menneske  i  et  organiseret  Samfund.  Over- 
trædelse af  Lovene  er  ikke  alene  en  Forbrydelse,  men  en  Over- 
trædelse af  sande  religiøse  Principper.  Denne  Verden  vilde 
være  en  lykkeligere  Verden  om  Menneskene  bragte  mere  Reli- 
gion ind  i  deres  daglige  Affærer,  saavel  i  Forretning,  Politik, 
som  i  det  offentlige  Liv.  James  E.  Talmage. 

UDE  FRA. 

For  kort  Tid  siden  fejrede  Missionærer  og  de  Hellige  i  Ha- 
waii denne  Missions  75  Aars  Jubilæum.  Et  Skuespil  blev  op- 
fort, som  fremstillede  det  oprindelige  polynesiske  Folk  og 
dets  Modtagelse  af  Evangeliet 

Reed  Smoot,  Apostel  i  Jesu  Kristi  Kirke  af  Sidste  Dages 
Hellige  og  mangeaarig  U.  S.  Senator  fra  Staten  Utah,  var  for 
en  Tid  siden  Genstand  for  en  stor  Hyldest  ved  en  Banket  paa 
Willard  Hotel  i  Washington  D.  C.  Dirigenten  foreslog,  at 
alle  tilstedeværende  rejste  sig  som  en  Paaskonnelse  af  det 
store  Arbejde,  der  var  udfort  af  Senatoren,  som  Formand  for 
De  Forenede  Staters  Finanskomite,  ved  at  faa  Skattebeløbet 
nedsat  med  387,000,000  Doll.,  hvilket  vil  komme  enhver  Skatte- 
j^der  tilgode.  Alle  rejste  sig  og  hyldede  Utahs  Senator  med 
stormende  Bifald. 

Den  største  Velsignelse,  der  kan  gives  Menneskenes  Born, 
er  Forstaaelsen  om  at  opdrage  dem  selv  til  at  kende  den 
himmelske  Orden  og  forberede  sig  til  Samkvem  med  de 
himmelske  Væsener,  der  lever  i  Guders  Nærværelse. 

Brigham   Young. 

